da en da da da fr da en nb de da da da sv de en de da da en de de da da da da da da da da da da da da da tr nl da eu da da da da da da da da da da da da et nn da da da da da da da da da da cs da nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Vandbakkelseskrans med vaniljecreme og friske sommerbær
Vandbakkelseskrans med creme og friske bær
Vandbakkelse er en lækker og luftig kage som nemt kan fyldes med alverdens lækkerier. Desuden er det en kage som hurtigt kan laves, hvis der lige dukker uventede gæster op.
Her har jeg bagt en vandbakkelseskrans, som jeg har valgt at fylde med lækker vaniljecreme, hindbærmarmelade, mørk chokolade og så er den toppet med flødeskum og friske bær – let og sommerligt!
I denne kage har jeg brugt vaniljecreme, som helst skal laves minimum 4 timer før den skal fyldes i kagen.
Skal det gå hurtigt, kan man nemt bruge Vaniljecreme fra bl.a. Odense Marcipan, som bare skal piskes op sammen med sødmælk.
Server vandbakkelseskransen til en kop kaffe eller som en lækker dessert.
Denne krans rækker til ca. 8 pers.
Følg opskriften på vandbakkelsesdej her: vandbakkelsesdej
Når dejen er klar, tegnes der en cirkel på et stykke bagepapir. Vend bagepapiret om, så stregen ikke smitter af på kagen.
Fyld vandbakkelsesdejen i en sprøjtepose og sprøjt dejen ud i en cirkel i den bredde som man ønsker kransen skal være.
Til kagen på billedet sprøjtede jeg små toppe rundt i en cirkel, men jeg synes det var lidt svært at styre da låget skulle ovenpå igen, så vil anbefale bare at sprøjte i en cirkel.
Bag vandbakkelseskransen i ca. 30 min. ved 180 grader (alm. ovn) – sluk derefter for ovnen og åben ovndøren og lad kagen blive stående indtil den er afkølet.
OBS!! – det er vigtigt, at man IKKE åbner ovndøren mens kagen bager.
Korn fra en ½ vaniljestang
Start med at halvere vaniljestangen og skrab kornene ud og mas dem med en kniv sammen med en smule af sukkeret. (gem den tomme vaniljestang til senere)
Bland derefter vaniljesukker, sukker og maizena i en skål, tilsæt æggeblommer og pisk det godt sammen.
Mælken hældes i en gryde og varmes op til kogepunktet. Put den tomme vaniljestang i gryden sammen med mælken.
Når mælken koger let hældes den over i skålen med æggemassen og piskes godt sammen. Det hele hældes tilbage i gryden.
Skru ned for blusset og kom gryden over varmen mens der piskes indtil cremen tykner, hvilket tager nogle minutter. Det er bare vigtigt at man pisker hele tiden, så det ikke brænder på i bunden af gryden.
Den varme vaniljecreme hældes straks op i en skål, hvorefter der lægges et stykke husholdningsfilm direkte ovenpå overfladen af vaniljecremen og godt op ad siderne på skålen, så der ikke kan dannes kondens.
Cremen afkøles i køleskab  i 3-4 timer.
Pisk cremen let inden den fyldes i kagen.
Desuden skal du bruge:
25 g. mørk chokolade
Friske bær eks. jordbær, blåbær og hindbær
Tag den kolde vaniljecreme ud fra køl og pisk den let, så den bliver lækker cremet og fyld den i en sprøjtepose.
Halvér vandbakkelseskransen og smør hindbærmarmelade ud på bunden.
Sprøjt vaniljecremen ovenpå hindbærmarmeladen hele vejen rundt på kransens bund.
Hak mørk chokolade og drys ovenpå vaniljecremen.
Læg kransens top på.
Pisk fløde og vaniljesukker til en let skum og fylde det i en sprøjtepose med stjernetylle og sprøjt små toppen ovenpå vandbakkelseskransen.
Slut af med at pynte med friske bær og kagen er nu klar til servering!
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard